\NormalFont\ShortTitle{FILEMONA}

{\MTB PAULO ENA REVAREVA

\par }{\MT FILEMONA ENA



\par }\OneChap {\PP \VerseOne{1}Lau Paulo, Keriso Iesu dainai abi-mauri tauna, varavarada Timoteo ida, raruosi ese emai lalokau Filemona, ai ida ta ḡaukara heboumu taumu, a tore henimumu.

\VS{2}Oi bona taihumai Apia, bona bamomai Arekipo, ia ida a tuari heboumu, bona ekalesia oreana emu ruma ai e heboumu, a tore henimuimu, a tomu:

\VS{3}Harihari-bada bona maino, Tamada Dirava ena amo bona Lohiabada Iesu Keriso ena amo, bavabi.


\par }{\PP \VS{4}Na ḡuriḡurimu negadia iboudiai oi na lalomumu, bona Dirava na hanamoamu;

\VS{5}badina be na kamonaimu oi ese Lohiabada Iesu o lalokau heniamu bona o abidadama heniamu, helaḡa taudia danu o lalokau henidiamu bona o abidadama henidiamu.

\VS{6}Taunabunai egu ḡuriḡuri be oiemu abidadama huahuana baine dobi idia ediai, Keriso lalonai ita edai e miamu ḡaudia namodia iboudiai bae diba.

\VS{7}Una dainai, tadigu e, name moale bada bona taugu danu eme lo, emu lalokau dainai, badina be helaḡa taudia lalodia vada o hakeru.


\par }{\PP \VS{8}Taunabunai, Keriso ladana ai bama haḡanimu diba, ede boma kara toma,

\VS{9}to lalokau dainai asina haḡanimumu, na noimumu hari. Oibe, lau Paulo, tau badana bona Keriso Iesu ena abi mauri tauna,

\VS{10}na nounumu natugu Onesimo, iḡui ai na nohomu ai tamana ai na hahelao merona, dainai.

\VS{11}Gunaguna ena hesiai ilao-henina na dika oiemu ai, a harihari ena hesiai ilao-henina na namo, oiemu ai bona lauegu ai.

\VS{12}Na siaia loumu, be vasimu, bona lalogu idoinai danu ia ida.

\VS{13}Bena egu ura be bama dogoa tao, sivarai namo ena iḡui ai isiaigu bema lao heni, oi ibolomu.

\VS{14}To asina uramu kara ta baina karaia, oi do so gwau maoro negana ai; egu ura be emu kara namo na dia lauegu hahedua dainai a oiemu ura dainai bema vara.


\par }{\PP \VS{15}Badina bunai, readia, una nega sina oiemu amo e heabi oho, bavabia hanaihanai helaoreana:

\VS{16}dia hesiai tauna, a hesiai e hereaiamu tauna, varavara bona lalokau, lauegu bona oiemu, tau-anina ai bona Lohiabada lalonai.


\par }{\PP \VS{17}Lau be oi turamu o tomamu; benaini, ia bavabia dae, lau boma abigu dae heḡereḡerena.

\VS{18}A ia ese e hadikamu eiava emu ai e abi torehai readia: benaini, ena abi-torehai egu ai ba gwauraia.

\VS{19}Lau Paulo sibogu imagu ai na toreamu: davana idoinai do baina henimu.

\par }{\PP Asina tomu oi ese laumamu egu ai o abia doa;

\VS{20}ḡau tamona, tadigu e, mani ba hamoalegu Lohiabada lalonai, lalogu ba hakerua Keriso lalonai.

\VS{21}Lalogu na e tomamu ba kamonai henigu dainai na tore henimumu; dibagu na gwauraimu karadia ba hereadia.


\par }{\PP \VS{22}Vadivadi daiutuna ta bavabia heḡaeḡae lauegu; badina be name helaro emu ḡuriḡuri daidiai egu vasi dalana baine helailai.


\par }{\PP \VS{23}Bamogu Epafra, Keriso Iesu dainai lau ida iḡui ai a nohomu, ese e hahenamo henimumu.

\VS{24}Mareko bona Aristako bona Dema bona Luka, lau ida a ḡaukara heboumu, ese danu e hahenamo henimumu.

\VS{25}Lohiabada Iesu Keriso ena harihari-bada laumamu ai baine mia.


\par }