\NormalFont\ShortTitle{SEFANIA}

{\MT SEFANIA



\par }\ChapOne{1}{\SH Iehova ena badu dinana
\par }
{\PP \VerseOne{1}Iehova ena hereva Sefania enai e kau, Iosia Amon, Iuda pavapavana, ena nega ai. Hari Sefania na Kusi natuna; Kusi na Gedalia natuna, Gedalia na Amaria natuna, Amaria na Hesekia natuna.


\par }{\Q \VS{2}Iehova na e tomu:

\par }{\QB Ḡau iboudiai baina darodia oho vaitani

\par }{\QB tanobada kopina amo.


\par }{\Q \VS{3}Taunimanima bona uda ḡaudia baina darodia oho,

\par }{\QB bona atai manudia bona davara gwarumedia danu.

\par }{\Q Iehova na e tomu:

\par }{\QB Kara dika taudia na baina tahodia dobi,

\par }{\Q taunimanima iboudiai baina negedia daure,

\par }{\QB tanobada kopina amo.


\par }{\Q \VS{4}Lau ese imagu baina toia roro, Iuda ihadikana totona,

\par }{\QB bona Ierusalem inoholaina taudia iboudiai ihadikadia totona.

\par }{\Q Ina gabu amo Baal oreana kwabukwabudia baina negedia daure,

\par }{\QB bona kaivakuku edia hahelaḡa taudia ladadia baina rohodia:


\par }{\Q \VS{5}ruma guhidia ai e igo dihomu guba hisiudia e toma henidia dihomu taudia,

\par }{\QB bona e igo dihomu Iehova ladana ai e gwau hamatamu a Milkom ladana ai danu e gwau hamatamu taudia,\FTNT{*}{{\FR 1:5 }Kanaan taudia gunadia edia dirava ladadia e hato “Baal”; Asuria taudia ese guba hisiudia e toma henidia diho; Amono taudia edia dirava badana ladana na Milkom.}


\par }{\Q \VS{6}bona Iehova igavana amo vada e raka muri,

\par }{\QB Iehova asie tahuamu bona enai asie henanadaimu, taudia.


\par }{\BB \par }
{\Q \VS{7}Ḡaubada Iehova vairanai asi reḡereḡemui ba noho;

\par }{\QB badina be Iehova ena dina vada eme kahikahi.

\par }{\Q Iehova ese boubou ḡauna vada e hahegaegaea,

\par }{\QB bona e vavea taudia na vada e hahelaḡadia.


\par }{\Q \VS{8}Iehova ese ena boubou ḡauna baine hahelaḡaia dinana ai,

\par }{\QB lau ese heitatao taudia bona hanua pavapavana natuna mamaruanedia baina hadava henidia,

\par }{\QB bona idau bese dabuadia e hahedokilaimu taudia iboudiai danu.


\par }{\Q \VS{9}Una dina ai ruma raka-vareaina e rohoa hanaimu taudia iboudiai,

\par }{\QB bona biagudia edia ruma na daḡedaḡe bona koikoi karadia ai e hahonudiamu taudia iboudiai,

\par }{\QB baina hadava henidia.


\par }{\BB \par }
{\Q \VS{10}Iehova na e tomu: Una dina ai

\par }{\QB taitai na Gwarume Ikoukouna amo baine dae,

\par }{\Q bona tai lolololo na Hanua Matamatana amo,

\par }{\QB bona rege badana na ororo amo.


\par }{\Q \VS{11}Raro-kaka kourana inoholaina taumui e, a tai lolololo!

\par }{\QB Badina be hoihoi taudia iboudiai na lasihidia;

\par }{\QB {\IT{silver}} e hahetohoamu taudia iboudiai vada eme henege daure.


\par }{\Q \VS{12}Una negana ai lau ese lamepa baina abi kau,

\par }{\QB Ierusalem ai baina hetahu;

\par }{\Q bena noho-herekwa taudia,

\par }{\QB lalodia ai e tomu

\par }{\Q “Iehova basine hahenamo bona basine hahedika” taudia,

\par }{\QB baina hadava henidia.


\par }{\Q \VS{13}Edia kohu na haida ese bae dadi oho,

\par }{\QB edia ruma na haida ese bae ḡiḡi dobi.

\par }{\Q Ena be ruma bae haginidia,

\par }{\QB to basie noholaidia;

\par }{\Q ena be vine imeadia bae hadodia,

\par }{\QB to anidia ranudia basie inu.


\par }{\BB \par }
{\Q \VS{14}Iehova ena dina badana vada eme kahikahi,

\par }{\QB e kahira-kahiramu, e mai haraḡamu;

\par }{\Q Iehova ena dina reḡena mamina na idita,

\par }{\QB una dina ai goada-herea tauna baine tai lolololo.


\par }{\Q \VS{15}Una dina na badu dinana,

\par }{\QB hisihisi bona lalo-hekwarahi dinana,

\par }{\Q hahevahu bona hahebua-tari dinana,

\par }{\QB dibura bona ḡabora dinana,

\par }{\Q dagadaga bona dibura masemase dinana,


\par }{\QB \VS{16}kibi reḡena bona hone dinana,

\par }{\Q hanua mai maḡudia bona kohoro ḡaulatalatadia

\par }{\QB ihadikadia dinana.


\par }{\BB \par }
{\Q \VS{17}Lau ese hisihisi baina mailaia taunimanima latadiai,

\par }{\QB bena bae raka, mata-kepulu taudia na heheto,

\par }{\QB badina be Iehova vada e kara dika henia.

\par }{\Q Raradia bae hebubu nege ḡahu na heto,

\par }{\QB bona hidiodia boromakau taḡena na heto.


\par }{\Q \VS{18}Edia
{\IT{silver}} eiava edia
{\IT{gold}} ese basie hamauridia diba,

\par }{\QB Iehova ena badu dinana ai.

\par }{\Q Ena badu ḡaraḡarana lahina ai,

\par }{\QB tanobada idoinai baine ara oho;

\par }{\Q badina be ia ese tanobada inoholaina taudia iboudiai

\par }{\QB baine ha-oredia taku, baine ha-oredia vaitani




\par }\Chap{2}{\SH Bese idau-idau ihabua-taridia
\par }
{\Q \VerseOne{1}Asi hemarai dibana besena e!

\par }{\QB A hegogo, emui hebou ta bavabia,


\par }{\Q \VS{2}do basie odamui oho

\par }{\QB lai ese uit momona e odaia ohomu na heto

\par }{\Q bona Iehova ena badu ḡaraḡarana na

\par }{\QB latamui ai do basine diho negana ai,

\par }{\Q Iehova ena badu dinana na

\par }{\QB emui ai do basine kau negana ai.


\par }{\Q \VS{3}Umui tano taumui mai manaumui ida,

\par }{\QB ena haheḡani o badinadiamu taumui,

\par }{\QB Iehova ba tahua!

\par }{\Q Kara maoromaoro ba tahua, Ialo-manau ba tahua;

\par }{\QB bena reana ba hehuni diba, Iehova ena badu dinana ai.


\par }{\Q \VS{4}Badina be Gasa baine ḡaḡae,

\par }{\QB bona Askelono baine vahu;

\par }{\Q Asdod taudia na dina tubua ai bae luludia lasi,

\par }{\QB bona Ekron baine heraḡa oho.


\par }{\BB \par }
{\Q \VS{5}Kone taumui e, Kerete besena e,

\par }{\QB madi, ihabaimui!

\par }{\Q Kanaan e, Filistia tanona e,

\par }{\QB Iehova ena hereva na latamu ai;

\par }{\Q lau ese do baina habuamu tari,

\par }{\QB ela bona inoholaimu tauna ta basine noho.


\par }{\Q \VS{6}Oi danu, kone tanona e,

\par }{\QB rei gabudia ai do ba hahelao:

\par }{\Q mamoe ireḡudia taudia edia rei gabudia,

\par }{\QB bona mamoe seridia edia maḡu.


\par }{\Q \VS{7}Kone tanona na Iuda besena kwabukwabudia ese bae ḡaunaia,

\par }{\QB unuseni ai edia mamoe bae ubudia.

\par }{\Q Hanuaboi bae hekure,

\par }{\QB Askelono rumadia ai.

\par }{\Q Badina be Iehova, edia Dirava, ese baine lalodia,

\par }{\QB bona baine hanamodia lou.


\par }{\BB \par }
{\Q \VS{8}Moab taudia edia hegonaḡonalai

\par }{\QB bona Amono taudia edia heihi-ihirai

\par }{\QB vada na kamonai.

\par }{\Q Idia ese egu bese taudia vada e gonagonalaidia,

\par }{\QB bona edia tano iabi-ohona vada e herevalaia mai hekokorokudia ida.


\par }{\Q \VS{9}Iehova Sabaota, Israel Diravana, na e tomu:

\par }{\QB Taunabunai, lau na maurimu heḡereḡerena

\par }{\Q Moab na Sodoma heḡereḡerena ai bainela,

\par }{\QB bona Amono taudia na Gomora heḡereḡerena ai bae hahelao,

\par }{\Q ava ḡiniḡini bona laguta tanodia ai baela,

\par }{\QB bae vahu ela bona hanaihanai.

\par }{\Q Egu orea taudia kwabukwabudia ese bae dadihaidia;

\par }{\QB egu bese taudia kwabukwabudia ese bae ḡaunaidia.


\par }{\Q \VS{10}Ahudia unu bae heto, edia hekokoroku davana;

\par }{\QB badina be idia ese Iehova Sabaota ena orea taudia na

\par }{\QB e kirikirilaidiava bona latadiai e heaḡiva.


\par }{\Q \VS{11}Iehova ese baine daḡedaḡe henidia;

\par }{\QB oibe, ia ese tanobada diravadia iboudiai baine hahitolodia;

\par }{\Q bena bese idau-idau edia basileia iboudiai ese

\par }{\QB ia bae toma henia diho,

\par }{\QB ta ta ena gabu ena gabu ai.


\par }{\BB \par }
{\Q \VS{12}Etiopia taumui e, umui danu;

\par }{\QB egu dare ese baine alamui mamase.


\par }{\BB \par }
{\Q \VS{13}Bena ia ese imana na mirigini kahana baine toi roro henia,

\par }{\QB Asuria baine habuaia tari;

\par }{\Q Nineve danu baine havahua,

\par }{\QB gabu kaukauna ai baine halaoa, tano ḡaḡaena na heto.


\par }{\Q \VS{14}Nani seridia na ia bogaraginai bae hekure,

\par }{\QB bona uda boromadia idau-idau iboudiai danu;

\par }{\Q bogibada bona migu na

\par }{\QB ena au-tubua lalodiai bae noho;

\par }{\Q baimumu na ena gaba-mauru ai baine mu,

\par }{\QB bona mukou danu ena raka-vareaina ai;

\par }{\QB badina be ena sida audia igovalaidia bae hekoki oho.


\par }{\Q \VS{15}Hekokoroku hanuana binai,

\par }{\QB e nohova mai namona ida;

\par }{\Q sibona e tomava

\par }{\QB “Lau o ina, idauna ta na lasi”.

\par }{\Q Madi, vada e vahu vaitani,

\par }{\QB uda boromadia edia gabu ai vada e hahelao.

\par }{\Q E rakaia hanaimu taudia iboudiai ese

\par }{\QB e si heniamu bona imadia e kahu kuboro-kuboro heniamu.




\par }\Chap{3}{\SH Ierusalem ihanamo-louna
\par }
{\Q \VerseOne{1}Gwau-edeede hanuana, vada e miro hanuana,

\par }{\QB daḡedaḡe hanuana, madi ihabaina!


\par }{\Q \VS{2}Gado ta se kamonaimu,

\par }{\QB sisiba ta se abia daemu,

\par }{\Q Iehova se abidadama heniamu,

\par }{\QB ena Dirava se raka henia kahimu.


\par }{\BB \par }
{\Q \VS{3}Ena heitatao taudia ia lalonai na

\par }{\QB e ḡoumu leonadia na heheto;

\par }{\Q ena hahemaoro taudia na tano-ḡaḡaena uda-sisiadia,

\par }{\QB ḡau ta basine mia rani.


\par }{\Q \VS{4}Ena peroveta taudia na e gwau edeedemu,

\par }{\QB idia na asi edia heabidadama;

\par }{\Q ena hahelaḡa taudia ese helaḡa ḡaudia e hamirodiamu,

\par }{\QB idia ese taravatu e daḡedaḡe heniamu.


\par }{\Q \VS{5}Ia lalonai Iehova na e kara maoromaoromu,

\par }{\QB kara kerere ta ia ese se karaiamu.

\par }{\Q Daba iboudiai ia ese ena hehamaoro ḡoevaḡoeva e hahedinaraiamu,

\par }{\QB daba matadia ta ta ai ia na se helalo reamu;

\par }{\QB a kara gageva-gageva tauna na asi hemarai dibana.


\par }{\BB \par }
{\Q \VS{6}Bese idau-idau vada na negedia daure,

\par }{\QB edia maḡu vada eme heḡiḡi dobi;

\par }{\Q edia ariara vada na havahudia,

\par }{\QB bena ta ese se raka-rakalaidiamu;

\par }{\Q edia hanua iboudiai vada e hahevahu,

\par }{\QB asi tauna ta lalodiai; ta ese se noholaidiamu.


\par }{\Q \VS{7}Lau nato “Momokani, ia ese baine gari henigu,

\par }{\QB sisiba baine abia dae;

\par }{\Q lau ese vada na hadibadibalaidia ḡaudia iboudiai na

\par }{\QB ia ese basine lalodia nege”;

\par }{\Q a idia na lalodia e ura dikadikamu

\par }{\QB lebulebu karadia mo bae kara e tomu.


\par }{\BB \par }
{\Q \VS{8}Iehova na e tomu:

\par }{\QB Taunabunai, lau ba narigu;

\par }{\Q lau baina tore isi, baina hereva hedinarai,

\par }{\QB dinana ba nana.

\par }{\Q badina be lalogu vada na hadaia, bese idau-idau baina gogodia,

\par }{\QB basileia idau-idau danu baina haboudia,

\par }{\Q egu badu na idia latadiai baina bubua dobi totona,

\par }{\QB egu badu ḡaraḡarana idoinai.

\par }{\Q Badina be egu vaḡeḡe baduna lahina ai

\par }{\QB tanobada idoinai baine heara oho.


\par }{\BB \par }
{\Q \VS{9}Oibe, una negana ai bese idau-idau gadodia baina ha-idaudia,

\par }{\QB gado ḡoeva-daena ai baina halaodia;

\par }{\Q bena idia iboudiai ese Iehova ladana bae hahanea,

\par }{\QB bona ia isiaina bae lao heni mai lalodia tamona ida.


\par }{\Q \VS{10}Etiopia sinavaidia unukahadia amo,

\par }{\QB ela bona gabu daudaudia mirigini kahana ai,

\par }{\QB idia ese herahia ḡaudia na lauegu bae mailai.


\par }{\BB \par }
{\Q \VS{11}Una dina ai ta ese basine hahemaraimu,

\par }{\QB o daḡedaḡe henigu karadia daidiai;

\par }{\Q badina be una negana ai emu hetataro taudia na

\par }{\QB bogaragimu amo baina abidia oho.

\par }{\Q Bena oi na basio hekokoroku lou,

\par }{\QB egu ororo helaḡana ai.


\par }{\Q \VS{12}Badina be bogaragimu ai bese ta baina hanohoa,

\par }{\QB lalo-manau bona lalo-manada besena.

\par }{\Q Idia ese edia roho-mauri gabuna bae tahua,

\par }{\QB Iehova ladana ai.


\par }{\Q \VS{13}Unu na Israel kwabukwabudia:

\par }{\QB kara dikana ta basie karaia,

\par }{\QB hereva koikoina ta basie gwauraia;

\par }{\Q bona ududia amo

\par }{\QB hereva koikoi basie lasi.

\par }{\Q Badina be idia na bae aniani, bae hekure nege,

\par }{\QB bona ta ese basine hagaridia.


\par }{\BB \par }
{\Q \VS{14}Siona kekenimu e, ane avabia badabada!

\par }{\QB Israel e, a lolo!

\par }{\Q Ierusalem kekenimu e,

\par }{\QB ba moale, ba heimodai, mai lalomu idoinai!


\par }{\Q \VS{15}Iehova ese ena hahemaoro herevadia na oi latamu amo vada e abia oho;

\par }{\QB ia ese oi inaimu vada e tahodia lasi.

\par }{\Q Iehova, Israel pavapavana, na bogaragimu ai;

\par }{\QB dika garina basio gari lou.


\par }{\Q \VS{16}Una dina ai Ierusalem bae hereva henia, baeto:

\par }{\QB Siona e, basio gari;

\par }{\QB imamu ba ha-aukadia, basio manoka.


\par }{\Q \VS{17}Iehova, emu Dirava, na bogaragimu ai,

\par }{\QB ia na tuari lohiana, kwalimu e henimu;

\par }{\Q ia ese baine moalelaimu mai moale-badana ida,

\par }{\QB ena lalokau ai ia ese baine hamatamatamu;

\par }{\Q ia ese baine heaḡilaimu mai ane lolona ida,


\par }{\QB \VS{18}aria dinana ai na heto.

\par }{\Q Hahedika na oiemu amo baina abia oho,

\par }{\QB una hahedika gwauna basio huaia helaoreana.


\par }{\Q \VS{19}A itaia, una negana ai e daḡedaḡe henimumu taudia iboudiai na

\par }{\QB lau ese davadia baina henidia.

\par }{\Q Ae-hedairike taudia na baina hamauridia,

\par }{\QB bona e hakarohodia taudia na ma baina haboudia;

\par }{\Q edia hemarai na heimodai ai bona hari namo ai baina halaoa,

\par }{\QB tanobada idoinai latanai.


\par }{\Q \VS{20}Una negana ai lau ese emui gabu korikori ai baina hakaumui vareai,

\par }{\QB emui noho ihanamo-louna na matamui amo ba itaia negana ai.

\par }{\Q Oibe, harimui baina habadaia, bona i'imodaimui danu,

\par }{\QB tanobada besedia iboudiai bogaragidiai,

\par }{\Q emui noho ma baina hanamoa lou negana ai.

\par }{\QB Iehova na unu e gwau tomamu.


\par }