\NormalFont\ShortTitle{KOHELETE}

{\MT KOHELETE

\par }{\MTB (HARORO TAUNA)



\par }\ChapOne{1}{\PP \VerseOne{1}Ini na Haroro Tauna ena hereva; ia be David natuna, Ierusalem pavapavana.

\VS{2}Haroro Tauna na eto:

\par }{\Q Asi anidia ḡaudia, asi anidia ḡaudia;

\par }{\QB ḡau iboudiai be asi anidia.


\par }{\Q \VS{3}Tau ta ena hekwarahi idoinai dina henunai e karaiamu

\par }{\QB anina be dahaka?


\par }{\Q \VS{4}Uru ta e lao bubunimu, ma uru ta e vara isimu;

\par }{\QB a tanobada na e mia hanaihanaimu.


\par }{\Q \VS{5}Dina e daemu, ma e dihomu;

\par }{\QB bena ena dae gabuna ma e ḡava heniamu.


\par }{\Q \VS{6}Lai ese diho kahana e toa heniamu,

\par }{\QB bena e toa heḡeḡemu, mirigini kahana e toa heniamu;

\par }{\Q e toa heḡeḡe-heḡeḡemu,

\par }{\QB ena dala gunadia ai ma e toa loumu.


\par }{\Q \VS{7}Sinavai iboudiai na davara ai e aru lasimu,

\par }{\QB a davara na se honumu;

\par }{\Q sinavai ese e aru henidia gunava gabudia

\par }{\QB ma e aru henidia loumu.


\par }{\Q \VS{8}Ḡau iboudiai na hekwarahi ai e honumu;

\par }{\QB tau ta basine herevalaia diba.

\par }{\Q Mata be basine itaia ore;

\par }{\QB taia be basine kamonai ḡuḡuru.


\par }{\Q \VS{9}E vara guna ḡauna ma baine vara lou;

\par }{\QB e karaia guna karana ma bae karaia lou;

\par }{\QB ḡau matamatana ta se miamu, dina henunai.


\par }{\Q \VS{10}Ḡau be edena, bae herevalaia, baeto

\par }{\QB “A itaia, ina na matamata”?

\par }{\Q Lasi, nega gunadia ai e miava,

\par }{\QB ita do asita vara negadia ai.


\par }{\Q \VS{11}E vara guna ḡaudia na ta ese se lalodia taomu,

\par }{\QB bona do bae vara ḡaudia na ta ese basine lalodia tao,

\par }{\QB gabeai bae vara urudia lalodiai.


\par }{\PP \VS{12}Lau, Haroro Tauna, ese Israel taudia na biagudia Ierusalem ai.

\VS{13}Bena guba henunai e karamu karadia iboudiai na tahudia, mai lalogu idoinai bona mai aonegagu ida. Dirava ese taunimanima natudia unu vada e hahekwarahidia tomamu.

\VS{14}Dina henunai e karamu karadia iboudiai vada na itadia; iboudiai na asi anidia, lai ianina na heto.


\par }{\Q \VS{15}Ḡau gageva-gagevana na basie hamaoromaoroa diba,

\par }{\QB bona lasihidia ḡaudia na basie duahidia diba.


\par }{\BB \par }
{\PP \VS{16}Lalogu ai nato: Aonega badana vada na abia; egu aonega ese Ierusalem e biagua gunava taudia iboudiai edia aonega na e hereadiamu; oibe, lalogu ese aonega bona lalo-parara vada e dibadia bada.

\VS{17}Bena lalogu na hadaia, aonega baina dibaia, bona kavakava bona lebulebu baina dibadia. Bena lalogu vada e parara, ina danu lai ianina mo.


\par }{\BB \par }
{\Q \VS{18}Badina be aonega bada lalonai lalo-hekwarahi danu bada;

\par }{\QB bona lalo-parara e habadaiamu tauna ese lalo-hisihisi danu e habadaiamu.




\par }\Chap{2}{\PP \VerseOne{1}Lalogu ai nato: Be, moale baina dibaia; ba hahemoale. To una danu na asi anina.

\VS{2}Kiri na herevalaia, nato “Ia na kavakava”; bona moale na herevalaia, nato “Ena namo be dahaka?”

\VS{3}Tau-anigu ihanamona dalana vine ranuna i'inuna amo na lalogu ai na tahua; ḡau tamona, lalogu ese dounu aonega e badinaiava. Kavakava idogo-taona dalana danu na tahua, baina itaia nato, taunimanima natuna na edia mauri dinadia oreoredia guba henunai ede bae namo toma.

\VS{4}Ḡaukara badadia na kara: ruma na hadai, bona vine imeadia na hado egu.

\VS{5}Uma bona imea na kara, bona huahua audia idau-idau na idia lalodiai na hado.

\VS{6}Ranu gabudia na ḡei, egu imea audia ihapariparidia.

\VS{7}Hesiai taudia bona hahinedia na hoidia, bona hesiai memerodia bona kekenidia na egu ruma ai e vara. Egu nani bona egu mamoe seridia na momo herea, Ierusalem ai e gunalaigu taudia iboudiai edia e hereadia.

\VS{8}{\IT{Silver}} bona
{\IT{gold}} na haboudia egu; bona pavapava idau-idau edia kohu bona tano idau-idau kohudia danu. Ane-abi taudia bona hahinedia danu na abidia; bona hahine momo na adavadia, taunimanima edia moale dalana bunai.


\par }{\PP \VS{9}Unu amo na herea dae; Ierusalem ai e gunalaigu taudia iboudiai na na hereadiava, bona egu aonega na egu ai e miava danu.

\VS{10}Matagu edia ura ta ediai asina rua, bona lalogu ena moale dalana ta enai asina laoa ahu; badina be lalogu ese egu hekwarahi idoinai e moalelaiava, egu hekwarahi idoinai ahuna bunai.

\VS{11}Bena imagu ḡaukaradia iboudiai bona ikaradia hekwarahidia idoidiai na haerodia; bena lalogu e parara, idoinai na asi anina, lai ianina mo. Ihanamogu ḡauna ta lasi dina henunai.


\par }{\PP \VS{12}Bena aonega bona kavakava bona lebulebu ma na haerodia; badina be hanua pavapavana murina amo e maimu tauna na ede baine kara toma? E kara gunava karadia mo, ani.

\VS{13}Bena lalogu e parara, aonega ese kavakava e hereaiamu, diari ese dibura e hereaiamu na heto.

\VS{14}Aonega tauna matana na kwarana ai, a kavakava tauna na dibura ai e rakamu; ḡau tamona na diba, iboudiai dokodia be tamona mo.

\VS{15}Bena lalogu ai nato: Kavakava tauna enai e kaumu ḡauna na lauegu ai danu baine kau; matona, na aonega hereamu anina be dahaka? Ma lalogu ai nato: Ina danu asi anina.

\VS{16}Aonega tauna bona kavakava tauna na raruosi basie lalodia tao daudau; badina be dina gabedia ai iboudiai na bae lalodia boio vaitani. Aonega tauna na e masemu, kavakava tauna heḡereḡerena.

\VS{17}Taunabunai, mauri na inai heniava; badina be dina henunai e karava karadia na lalogu ese e hisihisilaiva. Badina be iboudiai na asi anidia, Iai ianina mo.


\par }{\PP \VS{18}Dina henunai na hekwarahilaiva ḡaudia iboudiai na na inai henidiava; badina be murigu ai bainema tauna enai baina rakatanidia.

\VS{19}Bona daika dibana ia na baine aonega eiava baine kavakava? A mai aonegagu ida dina henunai na hekwarahilaiva ḡaudia iboudiai na ia ese baine biagudia. Ina danu asi anina.

\VS{20}Taunabunai, lalogu na na haloua bona daragu e doko, egu hekwarahi idoinai ai dina henunai na ḡaukaralaiva ḡaudia daidiai;

\VS{21}badina be nega haida tau ta ese mai aonegana bona mai lalo-pararana bona mai idibakana ida e karava ḡaudia iboudiai na baine rakatanidia, bena se hekwarahilaiva tauna ese baine moalelai. Ina danu asi anina, bona dika herea.

\VS{22}Tau ta ena ḡaukara iboudiai bona ena hekwarahi idoinai dina henunai davadia be dahaka baine abi?

\VS{23}Badina be ena dina iboudiai na hisihisi ai e honumu, bona ena ḡaukara na lalo-hekwarahi ḡauna; hanuaboi ai danu ia lalona se laḡa animu. Ina danu asi anina.


\par }{\PP \VS{24}Tau ta ena dala namo-hereana binai: baine aniani, baine inuinu, bona ena hekwarahi baine moalelaia. Bena lalogu e parara, ina danu be Dirava imana amo;

\VS{25}badina be bema ia dauhai, daika bema aniani eiava bema moale?

\VS{26}Badina be Dirava ese e lalo namo heniamu tauna na aonega bona lalo-parara bona moale e heniamu; a kara dika tauna na ina hekwarahi e heniamu, ia ese kohu baine habou bona baine hasenu, Dirava ese e lalo namo heniamu tauna ihenina totona. Ina danu asi anina, lai ianina mo.




\par }\Chap{3}{\PP \VerseOne{1}Ḡau iboudiai na mai edia nega korikori, bona ḡaukara iboudiai guba henunai e karamu be mai negadia:


\par }{\Q \VS{2}vara mai negana, mase mai negana;

\par }{\QB hadohado mai negana, ḡeiḡei mai negana;


\par }{\Q \VS{3}ala-ala mai negana, hahemauri mai negana;

\par }{\QB ruma irohona mai negana, ruma ihadaina mai negana;


\par }{\Q \VS{4}taitai mai negana, kiri mai negana;

\par }{\QB lalo-hisihisi mai negana, mavaru mai negana;


\par }{\Q \VS{5}nadi inegedia mai negana, nadi ihaboudia mai negana;

\par }{\QB haherahu mai negana, basie haherahu na mai negana;


\par }{\Q \VS{6}itahuna mai negana, ihaboiona mai negana;

\par }{\QB ikahu-taona mai negana, ikahu-negena mai negana;


\par }{\Q \VS{7}dabua idarena mai negana, dabua iturina mai negana;

\par }{\QB asi reḡereḡeda baita noho na mai negana, baita herevahereva na mai negana;


\par }{\Q \VS{8}heura-heheni mai negana, heinai-heheni mai negana;

\par }{\QB tuari mai negana, maino mai negana.


\par }{\Q \VS{9}Ḡaukara tauna ena hekwarahi

\par }{\QB anina be dahaka baine abia?


\par }{\BB \par }
{\PP \VS{10}Dirava ese taunimanima natudia vada e henidia bae hekwarahilai ḡaukaradia vada na itadia.

\VS{11}Ia ese ḡau iboudiai vada e hahairaidia, ta ta ena nega ena nega ai; a taunimanima lalodia vada e haduhudia, idia ese Dirava ena ḡaukara, matamana ela bona dokona, basie davaria diba.

\VS{12}Lau dibagu taunimanima edia dala namona tamona binai: bae moale, edia mauri dinadia iboudiai lalodiai bae hahemoale.

\VS{13}Ina danu, iboudiai bae aniani bona bae inuinu, bona edia hekwarahi idoinai bae moalelaia; una na Dirava ena harihari ḡauna taunimanima ediai.

\VS{14}Lau dibagu Dirava ena kara Iboudiai na bae mia hanaihanai; ḡau ta ma basie atoa kau eiava basie abia oho; Dirava ese unu vada e karaia toma, taunimanima na ia vairanai bae gari helaoreana.

\VS{15}Harihari e miamu ḡaudia na gunaguna e miava, bona do bae vara ḡaudia danu gunaguna e miava; bona Dirava ese vada e heabi oho ḡaudia na e tahudiamu.


\par }{\PP \VS{16}Dina henunai ma na itaia, hahemaoro ḡoevaḡoeva gabuna ai kara dika e miava, bona kara maoromaoro gabuna ai kara gageva-gagevadia danu e miava.

\VS{17}Lalogu ai nato: Dirava ese kara maoromaoro taudia bona kara dika taudia baine hahemaoro henidia; badina be ia ese bae vara ḡaudia iboudiai bona ḡaukara iboudiai edia nega vada e gwaurai.

\VS{18}Lalogu ai ma nato: Dirava ese taunimanima natudia e tohodiamu, baine hahedinarai henidia idia na boroma mo.

\VS{19}Badina be taunimanima natudia ediai e varamu bona boroma ediai e varamu dalana be tamona; ta e masemu heḡereḡerena, ma ta danu e masemu. Iboudiai laḡadia na heḡereḡere, taunimanima ese boroma asie hereadiamu; badina be iboudiai na asi anidia.

\VS{20}Iboudiai na gabu tamona e laomu; iboudiai na ḡahu amo, bona iboudiai na ḡahu ai ma baela.

\VS{21}Daika dibana taunimanima laumana na e daemu bona boroma laumana na tano ai e dihomu eiava?

\VS{22}Taunabunai vada na diba, taunimanima ena dala namo-hereana binai, ena ḡaukara baine moalelaia, badina be ia ahuna bunai. Ia murinai bae vara ḡaudia na daika ese baine haheitalaia.




\par }\Chap{4}{\PP \VerseOne{1}Ma na roha lao, hahehisi karadia iboudiai dina henunai e karamu na itadia. Hahehisi ese e hahisidiamu taudia iruru-matadia na itadia, bona tau ta ese taudia se halodia. Siahu na hahehisi taudia ediai; bona taudia ihalodia tauna ta lasi.

\VS{2}Bena na laloa, vada e mase guna taudia na nanamo; idia ese doini e maurimu taudia na e hereadiamu.

\VS{3}A herea-daena be do se vara bena kara dikadia dina henunai e karamu na do se ita tauna hari.


\par }{\PP \VS{4}Bena na itaia, hekwarahi idoinai bona ima-idibaka ḡaukaradia iboudiai na tau ta ese dekena tauna e vaḡeḡelai heniamu amo e varamu. Ina danu asi anina, lai ianina mo.


\par }{\PP \VS{5}Kavakava tauna ese imana e lokumu, bona sibona tau-anina e aniamu.


\par }{\PP \VS{6}Ima tamona na laḡa-ani amo baine honu be namo; ima ruaosi na hekwarahi bona lai ianina amo bae honu na dika.


\par }{\PP \VS{7}Bena kara asi anina dina henunai ma na itaia. Kara na binai:

\VS{8}tau ta na asi bamona ta, asi natuna, asi tadikakana; ḡau tamona ena hekwarahi na se dokomu, bona ena roharoha ai ena taḡa na nega ta se heḡereḡeremu; bena nega ta se henanadaimu, seto “Daika bagunai na hekwarahimu bona moale ai na dabumu?” Ina danu asi anina, kara asi moalena.


\par }{\PP \VS{9}Rarua ese tamona e hereaiamu; badina be edia hekwarahi davana namona e abiamu.

\VS{10}Badina be ta bema keto, bamona ese bema abia isi; a ta bema raka edea bena bema keto negana ai asi iabi-isina tauna, ia madi ihabaina.

\VS{11}Ina danu, rarua bema hekure hebou, tau-anidia bema siahu; a ta bema hekure edea, tauna ede bema siahu toma?

\VS{12}Tau ta ese tau tamona baine hadarerea diba reana, a tatau rarua ese bae laoa ahu diba. Varo ere toi na basie motu haraḡa.


\par }{\PP \VS{13-14}Eregabe tauna mai aonegana, ena be ia na e vara ogoḡami tauna mo basileia lalonai bena dibura rumana lalona amo e raka lasi pavapava ai ela, to ia ese pavapava burukana mai ena kavakava, aonega taudia edia hahealo iabi-daena vada e rakatania tauna, na e hereaiamu.

\VS{15}Mauri taudia iboudiai dina henunai e raka eva-evamu na itadia, bona una pavapava burukana baine boloa eregabena danu.

\VS{16}Unu taunimanima iboudiai na asi iduahidia; ia ese iboudiai e biagudiava. Ḡau tamona, gabeai baema taudia ese basie moalelaia. Momokani, ina danu asi anina, bona lai ianina.




\par }\Chap{5}{\PP \VerseOne{1}Dirava ena dubu ai ba raka vareai negadia ai na aemu ba nari; ikamonaina totona ba raka kahira be namo, kavakava taudia edia boubou ḡaudia ihahelaḡadia na e hereaiamu, badina be idia na asi dibadia e kara dikamu.

\VS{2}Udumu basine hereva haraga-haraga, bona lalomu na hereva ta igwauraina ai basine haraḡa Dirava vairanai; badina be Dirava na guba ai a oi na tanobada ai, una dainai emu hereva na bae gadoi.


\par }{\PP \VS{3}Badina be nihi na hekwarahi momo amo e varamu, bona hereva momo na kavakava tauna gadona amo.


\par }{\PP \VS{4}Dirava ba gwau hamata henia negana ai, anina ikarana ai basio halahe; badina be ia ese kavakava taudia se moalelaidiamu. Emu gwauhamata anina ba karaia.

\VS{5}Basioma gwau hamata be namo, a ba gwau hamata bena anina basio karaia na dika.

\VS{6}Udumu ba naria, kara dika ai basine hakaumu vareai; bona gwaukau tauna vairanai basioto “Na kerere”. Namona be dahaka Dirava ese eremu baine badulaia, bona imamu ḡaukaradia baine habuadia tari?


\par }{\PP \VS{7}Badina be nihi bae momo negadia ai, hereva asi anidia bae vara momo; a oi ese Dirava garina ba gari.


\par }{\PP \VS{8}Basileia ta ai ogoḡami taudia e hahisidiamu bona hahemaoro ḡoevaḡoeva bona ahu korikori e dadihaidiamu boma itaia negana ai basioma hoalaia; badina be herea tauna na herea-dae tauna henunai, bona idia raruosi daediai na herea mikamika taudia haida.

\VS{9}A e birulaiamu tanona na pavapava ese baine biagua, una na namo.


\par }{\PP \VS{10}Moni e ura heniamu tauna ese moni baine abi, to lalona basine heḡereḡere; bona taḡa e ura heniamu tauna ese ena taḡa baine habadaia, to lalona basine heḡereḡere. Ina danu asi anina.


\par }{\PP \VS{11}Kohu bae momo, to iha oredia taudia danu bae hoho; bena kohu biaguna ese anidia basine abi, a matana amo baine itadia mo, ani?


\par }{\PP \VS{12}Ḡaukara tauna na bogana baine kunu eiava baine hitolo, to ena mahuta baine namo; a taḡa tauna na baine ani paru dainai basine mahuta diba.


\par }{\PP \VS{13}Dika badana ta guba henunai vada na itaia: taḡa tauna na ena taḡa igogosina ai e dika;

\VS{14}hekwakwanai negana ai una taḡa e boio, bena ia na mai natuna, to imana e tuna.

\VS{15}Sinana bogana amo ema heḡereḡerena ai ma bainela, ḡaḡaena ai, ema heḡereḡerena; ena hekwarahi danu asi anina, ḡau ta na imana ai basine laohaia.

\VS{16}Ina danu dika badana ta: ema heḡereḡerena ai ma bainela; ia na lai iabina e hekwarahilaia,

\VS{17}bona ena dina iboudiai na dibura bona lalo-hisihisi bona lalo-hekwarahi bona gorere bona tudaga lalodiai e ha-oredia, anina be dahaka?


\par }{\PP \VS{18}Vada na itaia, ina na namo bona heḡereḡere: taunimanima na btine aniani, bona baine inuinu, bona ena hekwarahi idoinai Dirava ese ena mauri dinadia oreoredia dina henunai vada e henia lalodiai baine moalelaia; badina be ia ahuna korikori bunai.

\VS{19}Dirava ese taḡa bona kohu vada e henidia taudia iboudiai na siahu danu vada e henidia, bae moalelaidia, bona ahudia bae abi dae, bona edia hekwarahi ai bae moale; una na Dirava ena harihari ḡauna.

\VS{20}Badina be idia ese edia mauri dinadia basie lalodia bada; badina be Dirava ese e hamoalediamu, bona una mo bae laloa bada.




\par }\Chap{6}{\PP \VerseOne{1}Dika ta vada na itaia dina henunai, taunimanima e hametaudiamu ḡauna:

\VS{2}tau ta be Dirava ese taḡa bona kohu bona dagi e heniamu, bena ena ura ḡauna ta ai se dabumu; ḡau tamona, Dirava ese imoalelaina siahuna se heniamu, a idau tauna ta ese e moalelaidiamu. Ina na asi anina, hahehisi badana.

\VS{3}Tau ta natuna bema sinahu-ta, bona ena mauri bema daudau, ela bona ena mauri laḡanidia bema momo herea, a ena mauri ihanamona ḡaudia basinema moalelaidia bona ena mase negana ai basiema ḡuria; lau na tomamu masena ai e vara merona ese ia e hereaiamu.

\VS{4}Badina be ena mai na asi anina, ena lao be dibura e lao heniamu, bona ia ladana na dibura ai e bubunimu;

\VS{5}oibe, dina na se itaia, bona ḡau ta asi dibana, ḡau tamona ia na laḡa-ani e davariamu; a una tau be lasi.

\VS{6}Ena be ena mauri laḡanidia bema daha rua, to ḡau namona ta basinema moalelaia: be, iboudiai na gabu tamona se laomu a?


\par }{\PP \VS{7}Taunimanima edia hekwarahi idoinai na ududia daidiai; ḡau tamona, bogadia na asie kunumu.

\VS{8}Aonega tauna ese kavakava tauna ede e hereaia tomamu? Ogoḡami tauna na mauri taudia vairadiai ede baine kara toma bema mai dibana, to ahuna be dahaka namona?

\VS{9}Matada e itamu ḡaudia ese ta lalo haguhilaimu ḡaudia na e hereadiamu; ina danu asi anina, lai ianina mo.


\par }{\PP \VS{10}Vada e vara ḡaudia iboudiai na ladadia vada e hato guna, bona dibada taunimanima be dahaka, bona dibada ia ese goada-herea tauna basine hepapahuahu henia diba.

\VS{11}Hereva bae momo, kavakava danu baine bada; idia ese taunimanima ede bae hanamodia toma?

\VS{12}Badina be daika dibana taunimanima ena namo be dahaka, ena mauri asi anina dinadia oreoredia lalodiai? E raka hanaimu laulau ta na heto, ani? Badina be daika ese baine hamaoroa, ia murinai dahaka baine hedinarai dina henunai?




\par }\PoetryChap{7}{\Q \VerseOne{1}Lada namona ese dehoro namo-hereana e hereaiamu,

\par }{\QB bona mase dinana ese vara dinana e hereaiamu.


\par }{\Q \VS{2}Taitai rumana ilao-henina be namo,

\par }{\QB aria rumana ilao-henina na dika;

\par }{\Q badina be taunimanima iboudiai ini e doko tomamu,

\par }{\QB bona mauri taudia ese bae helalolaia.


\par }{\Q \VS{3}Lalo-hisihisi ese kiri e hereaiamu;

\par }{\QB badina be vaira ḡegeva ese lalona e hamoaleamu.


\par }{\Q \VS{4}Aonega taudia lalodia na taitai rumana ai,

\par }{\QB a kavakava taudia lalodia na kiri rumana ai.


\par }{\Q \VS{5}Aonega tauna ena gwau-gwau e hakala heniamu tauna be namo,

\par }{\QB kavakava taudia edia ane e kamonaimu tauna na dika.


\par }{\Q \VS{6}Kavakava taudia edia kiri na

\par }{\QB au ginigini uro henunai e aramu reḡedia na heheto;

\par }{\QB ina danu asi anina.


\par }{\Q \VS{7}Momokani, hahehisi ese aonega tauna e hakavaiamu.

\par }{\QB bona koikoi henitaona ese lalona e hamiroamu.


\par }{\Q \VS{8}Kara dokona ese kara matamana e hereaiamu,

\par }{\QB bona lalo-manau ese lalo-heaḡi e hereaiamu.


\par }{\Q \VS{9}Basio badu haraḡa,

\par }{\QB badina be badu ese kavakava taudia lalodia e noho henidiamu.


\par }{\Q \VS{10}Basioto “Dahaka dainai nega gunadia ese ina nega e hereaia?”

\par }{\QB Badina be dia aonega amo so henanadaimu.


\par }{\Q \VS{11}Kohu iabina mai aonegana ida be namo,

\par }{\QB dina e itaiamu taudia ihanamodia;


\par }{\Q \VS{12}badina be aonega ena hegima na moni ena hegima na heto,

\par }{\QB bona lalo-parara ena hahenamo be aonega ese lalo-parara tauna e naria balahenimu.


\par }{\Q \VS{13}Dirava ena ḡaukara ba haeroa:

\par }{\QB ia ese vada e hagagevaia ḡauna na daika ese baine hamaoromaoroa.


\par }{\BB \par }
{\PP \VS{14}Emu namo e badamu dinana ai ba moale, bona emu dika e badamu dinana ai ba laloa, Dirava ese unu ruaosi vada e karadia, taunimanima na basie diba dahaka dahaka ia murinai bae vara helaoreana.


\par }{\PP \VS{15}Egu mauri asi anina lalonai, ḡau iboudiai vada na itadia: kara maoromaoro tauna na ena kara maoromaoro ai e masemu, bona kara dika tauna na ena kara dika ai ena mauri e hadaudauamu.

\VS{16}Metaira ba kara maoromaoro, metaira ba aonega; sibomu ba heala anina be dahaka?

\VS{17}Metaira ba kara dika, bona basio kavakava; emu nega do basine ore ai vada ba mase anina be dahaka?

\VS{18}Ina na ba kahua tao bona una na basio kahua nege be namo; badina be Dirava garina e garimu tauna na idia iboudiai bogaragidia amo baine raka lasi.


\par }{\PP \VS{19}Aonega ese aonega tauna e hagoadaiamu; bena ia ese hanua lohiadia gwauta e hereadiamu.


\par }{\PP \VS{20}Momokani, asi kara-maoromaoro tauna ta tanobada ai e kara namomu mo, bona nega ta se kara dikamu.


\par }{\PP \VS{21}Taunimanima edia hereva iboudiai basio hakala henidia, emu hesiai tauna baine uduguiraimu bena ena hereva ba kamonai na garina.

\VS{22}Lalomu ai vada o diba, nega momo oi ese haida na vada o uduguiraidia.


\par }{\PP \VS{23}Ina idoinai aonega amo vada na tohoa. Lau nato “Baina aonega”; to aonega egu amo na idauhai.

\VS{24}E miamu ḡauna na idauhai; ia na dobu, dobu masemase. Daika ese baine davaria diba?

\VS{25}Lalogu na haloua, baina diba, bona aonega bona ḡau badidia baina tahudia; bona kara dika ena kavakava bona kavakava ena kava kukuha baina dibadia.

\VS{26}Bena ḡau idita-hereana ta na davaria, mase iditana e hereaiamu ḡauna; una ḡau be lalona na idoa bona huo bona imana na gadea hahinena. Dirava e hamoaleamu tauna na iena amo e roho maurimu; a kara dika tauna na ia ese e abiamu.

\VS{27}Haroro Tauna e tomamu: A itaia, ina na vada na davaria. Lalo-hadai idau-idau vada na haboudia, ede bae hatamona toma;

\VS{28}Ialogu ai vada na tahua loulou, to asina davaria. Daha ta lalodia amo tau tamona na davaria, a ini iboudiai lalodia amo hahine ta asina davaria.

\VS{29}A itaia, ina mo vada na davaria: Dirava ese taunimanima e karadia mai edia maoromaoro, a idia ese dala idau-idau vada e tahudia.




\par }\PoetryChap{8}{\Q \VerseOne{1}Daika na aonega tauna heḡereḡerena;

\par }{\QB Daika na ḡau anidia mai dibana?

\par }{\Q Tau na aonega ese vairana e hahururu-hururuamu,

\par }{\QB bona ena vaira auka e abia ohomu.


\par }{\BB \par }
{\PP \VS{2}Hanua pavapavana ena haheḡani ba badinaia, bona emu gwauhamata helaḡana dainai kudoumu basine hetaha.

\VS{3}Ia vairana amo ba raka oho; ena be ḡaukara mamina na dika to basio halahe, badina be ia ese ena ura iboudiai heḡereḡeredia ai e karamu.

\VS{4}Badina be hanua pavapavana ena hereva na herea; daika ese baine nanadaia, baineto “Dahaka o karamu?”

\VS{5}Haheḡani e badinaiamu tauna na basine dika; bona aonega tauna lalona baine parara, nega bona dala be ededia.

\VS{6}Badina be, ena be taunimanima edia hekwarahi na metau, to ḡaukara iboudiai na mai negadia bona mai daladia.

\VS{7}Badina be ia na asi dibana dahaka baine vara, bena daika ese baine hamaoroa diba ede baine vara toma?

\VS{8}Asi tauna ta mai siahuna ia laumana baine dogoa tao eiava mai siahuna ena mase dinana enai. Tuari ai tau ta basine raka siri diba; bona dika ese kara dika tauna basine hamauria.

\VS{9}Ina idoinai na itaia, kara iboudiai dina henunai e karamu na haerodia negana ai. Na itaia danu, taunimanima haida ese bamodia e biagudiamu bona e hahisidiamu.


\par }{\PP \VS{10}Na itaia danu, kara dika taudia na e guridia; gunaguna-idia na gabu helaḡana ai e raka vareai e raka lasi, bona hanua lalonai e imodaidia edh kara daidiai. Ina danu asi anina.

\VS{11}Kara dika davadia na asie heni haraḡamu dainai, taunimanima natudia lalodia ese kara dika e ura heni badamu.

\VS{12}Ena be kara dika tauna na nega sinahu-ta e kara dikamu bona ena mauri e hadaudauamu, to lau dibagu Dirava garina e garimu taudia na bae namo, badina be ia vairanai e garimu.

\VS{13}A kara dika tauna basine namo; ena mauri basine hadaudaua laulau na heto; badina be ia na Dirava vairanai se garimu.


\par }{\PP \VS{14}Kara ta tanobada ai na asi anina: kara namo taudia haida na kara dika taudia ahudia heḡereḡeredia ai e abimu, bona kara dika taudia haida na kara namo taudia ahudia heḡereḡeredia ai e abimu. Lau nato una danu asi anina.

\VS{15}Moale na hanamoamu, badina be taunimanima na asi ena ḡau namona ta dina henunai; a baine aniani, baine inuinu bona baine moale; badina be unu ese ena hekwarahi ai bae bamoa, ena mauri dinadia Dirava ese dina henunai baine henia lalodiai.


\par }{\PP \VS{16}Lalogu na hadaia, aonega baina diba, bona tanobada ai e karaiamu ḡaukarana baina itaia; e kara boimu e kara ranimu, matadia asie mahutamu.

\VS{17}Bena Dirava ena kara idoinai na itaia, dina henunai e karamu ḡaukaradia anidia na taunimanima ese basine davaridia diba. Ena be itahudia ai baine hekwarahi bada, to basine davaridia; ena be aonega tauna baineto mai dibana, to basine davaridia diba.




\par }\Chap{9}{\PP \VerseOne{1}Ina idoinai na laloa bona na haeroa: kara maoromaoro taudia bona aonega taudia bona edia kara danu na Dirava imana ai; taunimanima na asi dibadia ia ese e ura henidiamu eiava e inai henidiamu. Ḡau iboudiai idia vairadiai na asi anidia;

\VS{2}badina be kara tamona na iboudiai ediai e kaumu, kara maoromaoro tauna enai bona kara dika tauna enai, tau namona enai bona tau dikana enai, lalo-ḡoevaḡoeva tauna enai bona lalo-bodaga tauna enai, boubou ḡauna e hahelaḡaiamu tauna enai bona boubou ḡauna se hahelaḡaiamu tauna enai. Kara namo tauna bona kara dika tauna na heḡereḡere; e gwau hamatamu tauna bona gwauhamata se uramu tauna na heḡereḡere.

\VS{3}Dina henunai e karamu karadia iboudiai edia dika ta binai: kara tamona na iboudiai ediai e kaumu. Ina danu, taunimanima lalodia na dika ai e honu honu daemu, edia mauri dinadia ai lalodia na kakavakava, una murinai mase gabuna e laomu.

\VS{4}To mauri taudia iboudiai ida e heturamu tauna na mai ena helaro; badina be e maurimu sisiana ese vada e mase leonana na e hereaiamu.

\VS{5}Badina be mauri taudia na dibadia do bae mase; a mase taudia na ḡau ta asi dibadia, bona asi ahudia, a ilalo-taodia na e boiomu.

\VS{6}Edia heura-heni bona edia heinai-heni bona edia vaḡeḡe vada e ore vaitani; bona dina henunai e karamu karadia iboudiai lalodiai idia na asi ahudia, ela bona hanaihanai.


\par }{\PP \VS{7}Aola, amu bavania mai moalemu ida, bona emu vine ranuna ba inua mai lalo-namomu ida; badina be Dirava ese emu kara vada e hanamoa guna.


\par }{\PP \VS{8}Nega iboudiai dabua kurokurodia ba hahedokilai; dehoro na kwaramu ai baine mia hanaihanai.


\par }{\PP \VS{9}Adavamu, o ura heniamu hahinena, ida ba moale hebou, emu mauri asi anina dinadia Dirava ese dina henunai vada e henimu iboudiai lalodiai, badina be oi ahumu bunai emu mauri ai, bona dina henunai o hekwarahilaimu ḡaukaradia lalodiai.

\VS{10}Oi imamu ese baine davaria ḡaukarana na ba karaia mai goada-badamu ida; badirla be o lao heniamu gabuna, mase taudia edia gabu, lalonai na asi ḡaukara ta, asi lalo-hadai ta, asi lalo-parara ta, bona asi aonega ta.


\par }{\PP \VS{11}Dina henunai ma na itaia lou: heau helulu ai heau haraḡa taudia asie gunamu, bona tuari ai goada taudia asie kwalimumu, bona aonega taudia ese aniani asie aniamu, bona lalo-parara taudia ese taḡa asie abiamu, bona idibaka taudia na asie lalo-namo henidiamu; a nega bona kara na e vara kavamu mo, iboudiai ediai.

\VS{12}Badina be taunimanima ese ena nega se dibaiamu. Gwarume na hekoi rekena ai e hetoamu eiava manu na idoa ai e heidoamu na heto, taunimanima natudia na unu e heidoa tomamu, nega dika ese e hahoadiamu negana ai.


\par }{\PP \VS{13}Ina aonega toana na dina henunai vada na itaia danu; bona na laloa, ia na ḡau badana.

\VS{14}Hanua maragina ta ena taunimanima na dia hoho; bena hanua pavapavana badana ta ese e tuari henia, e koua heḡeḡe, bona tano e larebaia heḡeḡe ia iabina totona.

\VS{15}A una hanua lalonai na ogoḡami tauna ta mai aonegana; bona ia ese ena aonega amo una hanua e hamauria. A asi tauna ta ese una ogoḡami tauna e laloa tao.

\VS{16}A lau na tomamu, ena be ogoḡami tauna ena aonega e dadaraiamu bona ena hereva asie kamonaimu, to aonega ese goada e hereaiamu.


\par }{\PP \VS{17}Aonega tauna ena hereva asi regerege gabuna ai e gwauraimu ese lohia ena haroro kavakava taudia bogaragidiai na e hereaiamu.

\VS{18}Aonega ese tuari ḡaudia na e hereadiamu, a kara dika tauna tamona ese ḡau namodia diagau e hadikadiamu.




\par }\PoetryChap{10}{\Q \VerseOne{1}Muramura mai bonadia ikaradia tauna ena dehoro lalonai lao e masemu,

\par }{\QB bena una dehoro bonana na e dikamu;

\par }{\Q unuhetomana kavakava sisina ese

\par }{\QB aonega bona matau e hadikadiamu.


\par }{\Q \VS{2}Aonega tauna lalona ese idiba kahana e hakaua laomu,

\par }{\QB a kavakava tauna lalona ese lauri kahana e hakaua laomu.


\par }{\Q \VS{3}Kavakava tauna, ena be dala ai e rakamu, to lalona se pararamu;

\par }{\QB ia ese taunimanima iboudiai e hamaorodiamu ia na kavakava.


\par }{\Q \VS{4}Hanua pavapavana ese bema badu henimu, emu gabu basioma rakatania;

\par }{\QB badina be hemataurai ese kerere badadia e tahunidiamu.


\par }{\BB \par }
{\PP \VS{5}Dika ta vada na itaia dina henunai, hanua pavapavana ena kerere ta na heto reana.

\VS{6}Kererena binai: kavakava na atai gabudia ai e abia daemu, a taḡa taudia na henu ai e helaimu.

\VS{7}Hesiai taudia vada na itadia, hosi ai e guimu; bona hanua lohiadia vada na itadia, aedia amo e rakamu, hesiai taudia na heheto.


\par }{\BB \par }
{\Q \VS{8}Guri e ḡeiamu tauna na una guri lalonai baine moru;

\par }{\QB bona haba e dareamu tauna na gaigai ese baine koria.


\par }{\Q \VS{9}Nadi e taradiamu tauna na nadi ese bae haberoa;

\par }{\QB bona au e poladiamu tauna na au ese bema hadikaia reana.


\par }{\Q \VS{10}Auri asi ganona basie segea negana ai, ḡaukara tauna ena hekwarahi baine bada,

\par }{\QB a aonega ese ḡaukara e haheauamu.


\par }{\Q \VS{11}Mea tauna ese gaigai do se hamanadaia negana ai ia na bema hekori,

\par }{\QB mea tauna iboirina na asi anina.


\par }{\Q \VS{12}Aonega tauna uduna herevadia ese taunimanima edia hahenamo e abiamu,

\par }{\QB a kavakava tauna bibinana ese e ha-oreamu.


\par }{\Q \VS{13}Ia uduna herevadia matamadia na kavakava,

\par }{\QB bona ena hereva dokona na kava bona dika rohoroho.


\par }{\Q \VS{14}Kavakava tauna ena hereva na momo,

\par }{\QB a tau ta asi dibana dahaka baine vara,

\par }{\QB bona daika ese baine hamaoroa ia murinai dahaka baine vara.


\par }{\Q \VS{15}Kavakava tauna na ena hekwarahi ai e hesikumu;

\par }{\QB una dainai hanua lao dalana na asi dibana.


\par }{\Q \VS{16}Tano e, pavapavamu bema mero bona emu lohia na daba ai bema ani lava dae negana ai,

\par }{\QB madi ihabaimu!


\par }{\Q \VS{17}Tano e, pavapavamu bema ura-kwalimu taudia natudia,

\par }{\QB bona emu lohia na hora korikorina ai bema aniani,

\par }{\Q goada iabina helaoreana, dia bae kekero totona,

\par }{\QB oi na ba moale!


\par }{\Q \VS{18}Lahedo dainai ruma guhina e kohumu,

\par }{\QB bona medu na ruma lalonai e hetuturu dobimu.


\par }{\Q \VS{19}Aniani na kiri ihavarana ḡauna,

\par }{\QB bona vine ranuna ese taunimanima edia mauri e hamoaleamu,

\par }{\QB bona moni ese ḡau iboudiai e havaramu.


\par }{\Q \VS{20}Lalomu ai hanua pavapavana basio uduguiraia,

\par }{\QB bona emu mahuta gabuna ai taḡa taudia basio uduguiraidia;

\par }{\Q badina be atai manuna ta ese gadomu baine roholaia,

\par }{\QB eiava roho manuna ta ese harina baine piua.




\par }\PoetryChap{11}{\Q \VerseOne{1}Amu aniani na davara kopina ai ba negea,

\par }{\QB badina be dina momo muridiai ma ba davaria.


\par }{\Q \VS{2}Hahitu eiava taurahani ahudia ba henidia,

\par }{\QB badina be asi dibamu dahaka hahedika ḡaudia na tanobada ai bae vara.


\par }{\Q \VS{3}Dagadaga na ranu ai bema honu,

\par }{\QB idia ese medu bema hadihoa tanobada latanai;

\par }{\Q bona au na diho kahana eiava mirigini kahana bema gari henia,

\par }{\QB ia na e gari heniamu gabuna ai bema mia.


\par }{\Q \VS{4}Lai e nariamu tauna na uhe basine hado,

\par }{\QB bona dagadaga e ita taomu tauna na basine geiḡei.


\par }{\BB \par }
{\PP \VS{5}Lai ede e toa tomamu na asi dibamu; mero matamatana turiana na sinana bogana ai ede e vara tomamu danu asi dibamu; benaini, ḡau iboudiai ikaradia Diravana ena ḡaukara danu asi dibamu.


\par }{\PP \VS{6}Daba ai emu uhe ba hado, bona adorahi ai danu basio hesiku; badina be asi dibamu ina baine namo eiava una baine namo, eiava ruaosi bae namo.


\par }{\PP \VS{7}Diari be namo, bona matada ese dina e itaiamu na mai moalena.


\par }{\PP \VS{8}Badina be tau ta ena mauri dinadia bema hoho, ia ese iboudiai baine moalelaidia; to, baine laloa, dibura dinadia bae hoho. E varamu ḡaudia iboudiai na asi anidia.


\par }{\PP \VS{9}Eregabe taumu e, eregabemu ai ba moale, eregabemu dinadia ai lalomu ese baine hamoalemu; lalomu ena ura bona matamu ena ita-ita daladia ai ba raka. A ba diba, ini ḡau iboudiai daidiai Dirava ese baine hahemaoro henimu.


\par }{\PP \VS{10}Lalo-hekwarahi na lalomu amo bavatoa lasi, bona hisihisi na taumu anina amo bavabia oho; badina be tauhau bona eregabe negadia na asi anidia.




\par }\Chap{12}{\PP \VerseOne{1}Eregabemu dinadia ai ikaramu Diravana na ba laloa tao, hahedika dinadia do asie kau ai, bona ba herevalaidia baoto “Asina moalelaidiamu” laḡanidia do asie kahira-kahira ai;

\VS{2}dina bona diari bona hua bona hisiu do asie dibura bona medu murinai dagadaga do asie hahebou lou negana ai.

\VS{3}Una dina ai ruma igimana taudia na bae heude-heude, bona goada taudia dorudia bae laoho; uit iriridia bae hadoko badina be, idia na gagadoi mo, bona gaba-mauru amo e igo lasimu hahinedia na matadia bae valahu-valahu,

\VS{4}bona ariara ai ruma iduaradia bae hekou. Una dina ai uit iririna reḡena baine maraḡi, bona ta baine noga haraḡa manu ena tai ai, bona ane-abi hahinedia eredia bae manoka.

\VS{5}Una dina ai. atai gabudia garidia bae gari, bona dala ai danu hahegari ḡaudia bae mia. Una dina ai sakada\FTNT{*}{{\FR 12:5 }“Sakada” na au ta ladana Heberu gado ai; una au burena na kuroka-kuroka herea.} auna baine burea, bona kwadi baine bainabaina lao, bona heḡahusi baine ore. Badina be taunimanima na baine noho henia hanaihanai gabuna e laomu, bona taitai taudia na ariara ai e tai loaloamu.

\VS{6}Ia ba laloa tao,
{\IT{silver}} varona do se motu, eiava
{\IT{gold}} dihuna do se makohi, eiava hodu na ranu gabuna ai do se hesea rohoroho, eiava ava keikeina na ranu gurina isena ai do se kwaidu ai;

\VS{7}ḡahu ese tano do se lou henia, oromana gunana heḡereḡerena do se abia, bona lauma na e henia Diravana dekena do se lou lao negana ai.

\VS{8}Haroro Tauna na e tomu: Asi anidia ḡaudia, ḡau iboudiai be asi anidia.


\par }{\PP \VS{9}Haroro Tauna na mai aonegana, bona ia ese taunimanima e ha-aonegadiava. Hereva lada-isidia e tahudia, bona e haerodia, bona e haboudia ḡoevaḡoeva.

\VS{10}Haroro Tauna na hereva mai mamidia e tahudia, bona hereva momokanidia e tore maoromaoro.


\par }{\PP \VS{11}Aonega taudia edia hereva na ikodo na heheto; bona e haboudia herevadia na e kokodia kau ikokodia na heheto; idia na Hereḡu Tauna tamona ese e heni.

\VS{12}Natugu e, ini e hereadiamu ḡaudia nahuadia ba toho. Buka momo itoredia na asi dokona, bona ihaerodia ese hesiku e havaraiamu.


\par }{\PP \VS{13}Ḡaukara dokona binai; hereva iboudiai vada o kamonai. Dirava garina ba gari, bona ena haheḡani ba badinadia; badina be una na taunimanima ena kara korikori idoinai.

\VS{14}Badina be Dirava ese kara iboudiai bona ḡau hehunidia iboudiai, namodia bona dikadia, na baine hahemaorg henidia.


\par }